นิ้วชนประตูอย่างจังค่ะ ทำให้เจ็บบริเวณโคนนิ้วก้อย คิดว่าไม่นานก็หายเจ็บ แต่2อาทิตย์แล้วค่ะยังไม่หายเลย ไม่มีอาการบวมหรือฟกช้ำใด แค่ปวดบริเวณโคนนิ้วค่ะแต่ปวดมาก ควรทำไงดีคะ
สวัสดีค่ะ อาการปวดบริเวณโคนนิ้วตามหลังการเกิดอุบัติเหตุคือการกระแทกดังกล่าวมานั้น อาจทำให้มีภาวะ นิ้วซ้น ซึ่งเป็นภาวะที่มีการบาดเจ็บตรงข้อต่อซึ่งเกิดจากกระดูกนิ้วเลื่อนไปจากตำแหน่งเดิม จนปลายสุดของกระดูกไม่สามารถตั้งตรงได้ปกติ สาเหตุอื่นๆเช่น มีเส้นเอ็นหรือกล้ามเนื้อฉีกขาด มีกระดูกหัก เป็นต้นเนื่องจากอาจจะมีกระดูกที่เคลื่อนที่ไปได้ จึงควรมีการดามไว้ให้เข้าที่ ร่วมกับหลีกเลี่ยงการออกแรงเคลื่อนไหวนิ้วที่เกิดอาการซ้นไปก่อน รับประทานยาแก้ปวด หรือยาแก้อักเสบเพื่อบรรเทาอาการได้ หากปวดมาก และควรไปพบแพทย์เพื่อตรวจเพิ่มเติม และเอ็กซเรย์ตรงนิ้วดูร่วมด้วยว่าไม่มีการหักหรือเคลื่อนของกระดูกบริเวณดังกล่าว